es en es en es eo eo en eo eo es es en eo eo eo eo en eo eo eo pl eo eo eo eo eo en eo eo eo eo en eo eo eo eo es en eo eo eo es es eo eo en eo eo eo eo pl eo eo eo eo lt en eo eo eo en ru eo eo eo eo en eo eo en eo eo eo eo eo de fr de de fr fr fr sv en fr eo fr lt eo nl tr eo eo eo eo eo eo eo
blogo de Argilo | Tereno de Argilo
Dim, 2003-10-12 15:09 — Argilo
Hieraŭ mi iris al Toronto kun teodora por viziti ŝiajn geavojn. Ili preparis tradician bulgaran tagmanĝon, kiu estis ege bongusta. Estis tre interese provi por la unua fojo manĝaĵojn, pri kiuj mi ĝis nun nur legis. Krome mi havis ŝancon ekzerci min en la bulgara, ĉar oni parolis la bulgaran dum preskaŭ la tuta vizito. Mi ne komprenis ĉion, sed almenaŭ la plejparton, kaj mi eĉ sukcesis iom kontribui al la konversacioj.
La bulgara tamen ne estas la nura lingvo, kiun oni uzis. Dum ni manĝis, la avo de Teodora demandis al mi, en perfekta Esperanto, "Ĉu vi parolas Esperanton?" Mi senpense respondis ke jes, kaj li poste levis sian glason, kaj demandis al mi, "Kio estas tio ĉi?" Mi respondis ke temas pri glaso, samtempe konstatante ke ni ne plu parolas en la bulgara. Montriĝis ke li studis Esperanton kiel bazlernejano dum la 40-aj jaroj, kaj memoris nur tiujn du frazojn. Evidente li tre amuziĝis pri tio, ke li povas denove utiligi tion, kion li lernis antaŭ tiom da tempo! Li diris ke mi plu studu la bulgaran, kaj ke li plu studos Esperanton, por ke ni povu pli bone lingvumi dum la sekva vizito. :-)
Dum mia tempo en Toronto, mi iris ankaŭ al muzikinstrumenta vendejo por aĉeti novan klavaron, nome Nord Electro 2, pri kiu mi skribis en antaŭa enskribo. Oni havis tian klavaron en la vendejo, sed ĝi aspektis iom uzita, do mi petis ke oni mendu novan rekte de la fabriko. Ĝi alvenos post unu-du semajnoj. Mi multe antaŭĝojas! Finfine mi havos klavaron en mia apartamento, do mi ne plu devos iri al la universitato por ludi pianon, aŭ atendi la finon de la studperiodo por uzi la pianon de miaj gepatroj.
Nuna muziko: Brian Tarquin - Third Stone From The Sun
Legu pli pri En Toronto
Ven, 2003-10-10 03:54 — Argilo
Jam de unu monato mi estas postbakalaŭra studento, kaj mi iom post iom alkutimiĝas al tio. Ankoraŭ ne pretas mia tute nova oficejo, sed intertempe oni movis min al alia oficejo, kiu almenaŭ havas sufiĉe da skribotabloj kaj komputiloj por tri studentoj (antaŭe mi estis kun du aliaj studentoj en oficejo por du).
Legu pli pri Iom-post-ioma alkutimiĝo
Ensalutu por aldoni komentojn
Ankoraŭ pri mia studado
Sab, 2003-09-06 16:46 — Argilo
Hieraŭ mi reiris al la universitato por pritrakti ankoraŭ kelkajn aferojn. Oni donis al mi oficejon en la matematika konstruaĵo, kiun mi devos dum kelkaj tagoj dividi kun du aliaj studentoj. Poste mi translokiĝos al tute nova oficejo, sed mi ne scias ĉu mi dividos ĝin kun aliaj. Poste mi parolis kun profesoro pri eblaj kursoj por la aŭtuna studperiodo. Mi devas sekvi tri kursojn, sed estas pluraj, kiuj interesas min. Komence mi vizitos ĉiujn, kaj tiel mi povos pli facile elekti. Feliĉe postbakalaŭraj studentoj ne devas frue elekti siajn kursojn.
Legu pli pri Ankoraŭ pri mia studado
Ensalutu por aldoni komentojn
Komenco de nova fazo
Ven, 2003-09-05 02:31 — Argilo
Hodiaŭ mi iris al la universitato por ĉeesti seminarion por ĉiuj novaj postbakalaŭraj studentoj en la matematika fakultato. La seminario ne estis aparte interesa, sed estis interese renkonti la aliajn studentojn, kiuj apartenas al la sama departemento kiel mi (nome la Departemento de Kombinatoriko kaj Optimumigado).
Legu pli pri Komenco de nova fazo
Ensalutu por aldoni komentojn
Lun, 2003-09-01 03:01 — Argilo
Hieraŭ mi vojaĝis de Otavo al Vaterlo, por alporti duonon el la posedaĵoj de Teodora kaj mi al nia nova loĝloko. La vojaĝo daŭris ok horojn, pro tio ke ni kelkfoje haltis.
Legu pli pri De Vaterlo
Ensalutu por aldoni komentojn
Ven, 2003-08-29 15:23 — Argilo
Nun preskaŭ ĉio en mia taglibro estas en Esperanto, pro tio ke mi ĵus esperantigis la "magazinan" stilon de LiveJournal. Por vidi ĝin, simple venu al mia taglibro. Laŭ mia kompreno, oni povas dividi sian stilon kun aliaj, do se ankaŭ vi volas uzi ĝin, simple sendu al mi mesaĝon.
Nuna muziko: Jamiroquai - Whatever It Is, I Just Can't Stop
Legu pli pri Nova stilo
Ensalutu por aldoni komentojn
Mi estis la unua!
Mer, 2003-08-27 18:56 — Argilo
Hieraŭ matene, mi rigardis la liston de proksimaj geografiaj kaŝejoj, kaj rimarkis unu novan. Mi vidis ke neniu ĝis tiam vizitis ĝin, kaj do mi tuj metis la koordinatojn en mian GPS-ilon kaj ekserĉis ĝin. Mi serĉis dum 20 minutoj, sed nenion trovis. Poste mi revenis hejmen, por legi la help-informeton kiu aperis en la paĝo pri la kaŝejo. Por rapide reatingi la kaŝejon, mi iris per mia unuciklo. Tiu help-informeto vere helpis. Montriĝis ke la kaŝejo fakte estis ĉ. 20 metrojn for de la donitaj koordinatoj.
Legu pli pri Mi estis la unua!
Ensalutu por aldoni komentojn
Mar, 2003-08-19 16:15 — Argilo
Sendube ĉiuj jam aŭdis pri la malapero de la elektro en Norda Ameriko. Mi vidis ke eĉ en la retejo de BBC ĝi estis la unua novaĵo dum iom da tempo!
Legu pli pri Elektromanko!
Ensalutu por aldoni komentojn
Dim, 2003-08-03 22:39 — Argilo
Dum la kvina Esperanto@Interreto en Bostono, mia amiko Arono pruntis al mi sian GPS-ilon, kaj mi tuj ekŝatis ĝin. Dum la tuta semajno mi uzis ĝin, kaj pro tio mi ekvolis aĉeti propran GPS-ilon. Antaŭ kelkaj semajnoj mi faris ĝuste tion.
Legu pli pri Geocaching!
Ensalutu por aldoni komentojn
Sab, 2003-08-02 09:32 — Argilo
Dum du jaroj mi atendis la alvenon de unikodo en Trillian, kaj antaŭ du horoj ĝi alvenis! Ĵus aperis publika beta-versio de Trillian 2.0, kiun rajtas elŝuti ĉiuj posedantoj de Trillian 1.0. La nova versio ankaŭ subtenas enservilajn ICQ-ajn kontaktlistojn, komunikas kun la tujmesaĝilo Jabber, kaj havas tradukeblan interfacon. Morgaŭ mi komencos traduki ĝin en Esperanton. Se iu volas helpi pri la tradukado, bv. kontakti min por ke ni ne duoble laboru.
Nuna muziko: Herbie Hancock - Just Around The Corner
Legu pli pri Unikodo en Trillian!
Ensalutu por aldoni komentojn